
సిమ్లా : సామాన్యుడి ఆకాశ విహారం పథకాన్ని ప్రధాన మంత్రి నరేంద్ర మోదీ గురువారం ప్రారంభించారు. ఉడే దేశ్ కా ఆమ్ నాగరిక్ (ఉడాన్) పథకంలో భాగంగా మొదటి ప్రాంతీయ విమానాన్ని ఆయన ప్రారంభించారు.ఉడాన్లో భాగంగా గురువారం ప్రారంభమైన మూడు ప్రాంతీయ విమాన సేవల్లో సిమ్లా-ఢిల్లీ, కడప-హైదరాబాద్, నాందేడ్-హైదరాబాద్ విమానాలు ఉన్నాయి. వీటిలో సిమ్లా-ఢిల్లీ విమానాన్ని మోదీ ప్రధాన మంత్రి ప్రారంభించారు. కడప, నాందేడ్ల నుంచి బయల్దేరిన విమానాలను వీడియో కాన్ఫరెన్సింగ్ ద్వారా ప్రారంభించారు. ప్రపంచంలో ఉడాన్ వంటి పథకం అమల్లోకి రావడం ఇదే మొదటిసారి. గత జూన్ 15న విమానయాన మంత్రిత్వ శాఖ విడుదల చేసిన జాతీయ విమానయాన విధానంలో ఉడాన్ కీలకమైనది. ఫిక్స్డ్ వింగ్ విమానంలో ప్రయాణ కాలం ఒక గంట, దాదాపు 500 కిలోమీటర్ల దూరం వెళ్ళేందుకు రూ.2,500 ఛార్జీ వసూలు చేస్తారు. హెలికాప్టర్లో అర గంట ప్రయాణ కాలానికి రూ.2,500 ఛార్జి వసూలు చేస్తారు.ఉడాన్లో మొదటి విమానాన్ని ప్రారంభించిన ప్రధాని మోదీ మాట్లాడుతూ వచ్చే ఏడాదిలో 70 విమానాశ్రయాలు ప్రజలకు అందుబాటులోకి వచ్చే అవకాశం ఉందన్నారు. గతంలో విమానయానం అంటే అతి కొద్ది మందికి మాత్రమేననే భావన ఉండేదన్నారు. ఇప్పుడు అటువంటి పరిస్థితులు మారిపోయాయని తెలిపారు. మధ్య తరగతి ప్రజల జీవితాలు మారాయని, వారి ఆకాంక్షలు పెరుగుతున్నాయని చెప్పారు. వారికి అవకాశాలిస్తే అద్భుతాలు సృష్టిస్తారన్నారు. గత ఏడాది వైమానిక విధానాన్ని రూపొందించే సమయంలో విమానయాన మంత్రిత్వ శాఖ అధికారులకు తన అభిప్రాయాలను తెలిపానన్నారు. హవాయి చెప్పులు వేసుకున్నవాళ్ళు ఆకాశయానం చేయడం చూడాలనుకుంటున్నానని చెప్పానని తెలిపారు.రెండో అంచె, మూడో అంచె నగరాలు వృద్ధి చోదకాలుగా మారుతున్నాయని, ప్రజల ఆకాంక్షలకు అనుగుణంగా పౌర విమానయానాన్ని రూపొందించగలిగే అవకాశం మనకు ఉందని మోదీ చెప్పారు. ఈ నగరాలకు వైమానిక అనుసంధానాన్ని పెంచగలిగితే ప్రయోజనకరంగా ఉంటుందన్నారు.

simla : saamaanyudi aakaasa viharam pathakaanni pradhaana mantri narendra modii guruvaram praarambhinchaaru. ude desh kaa aam nagarik (udan) pathakamlo bhagamga modati praantiiya vimaanaanni aayana praarambhinchaaru.udaanlo bhagamga guruvaram praarambhamaina moodu praantiiya vimana sevallo simla-dhilli, kadapa-hyderabad, nanded-hyderabad vimaanaalu unnaayi. veetilo simla-dhilli vimaanaanni modii pradhaana mantri praarambhinchaaru. kadapa, nandedla nunchi bayalderina vimaanaalanu veedio conferencing dwara praarambhinchaaru. prapanchamlo udan vanti pathakam amalloki ravadam ide modatisaari. gatha joon 15na vimaanayaana mantritva saakha vidudala chesina jaateeya vimaanayaana vidhaanamlo udan keelakamainadi. ficksed ving vimaanamlo prayaana kaalam oka ganta, daadaapu 500 kilometerla dooram vellenduku roo.2,500 chaarji vasulu chestaaru. helicapterlo ara ganta prayaana kaalaaniki roo.2,500 chaarji vasulu chestaaru.udaanlo modati vimaanaanni praarambhinchina pradhaani modii maatlaadutuu vache edaadilo 70 vimaanaasrayaalu prajalaku andubaatuloki vache avakaasam undannaaru. gatamlo vimanayanam ante athi koddi mandiki matramenane bhavana undedannaru. ippudu atuvanti paristhitulu maaripoyaayani telipaaru. madhya taragati prajala jeevitaalu marayani, vaari aakaankshalu perugutunnaayani cheppaaru. vaariki avakaasaaliste adbhutaalu srushtistaarannaaru. gatha edaadi vaimanika vidhaanaanni roopondinche samayamlo vimaanayaana mantritva saakha adhikaarulaku tana abhipraayaalanu telipaanannaaru. havai cheppulu vesukunnavallu aakaasayaanam cheyadam chuudaalanukuntunnaani cheppaanani telipaaru.rendo anche, moodo anche nagaraalu vruddhi chodakaalugaa maarutunnaayani, prajala aakaankshalaku anugunamgaa poura vimaanayaanaanni roopondinchagalige avakaasam manaku undani modii cheppaaru. ee nagaraalaku vaimanika anusandhaanaanni penchagaligithe prayojanakaramgaa untundannaaru.